ભારતનો સ્કોર જ્યારે ૭૨ રન હતો ત્યારે એક છેડો સંભાળીને ધૈર્યપૂર્વક બેટિંગ કરી રહેલો શિખર ધવન ૨૬ રન બનાવીને રોસ્ટન ચેસની બોલિંગમાં એલબી આઉટ થયો હતો. જોકે ત્યાર બાદ રહાણે અને પહેલી ઇનિંગ્સમાં સસ્તામાં આઉટ થયેલા રોહિત શર્માએ ભારતીય ઇનિંગ્સને સ્થિરત આપી હતી અને દિવસની રમત પૂરી ત્યાં સુધીમાં આ બંનેએ વિન્ડીઝને કોઈ તક આપી નહોતી. અજિંક્ય રહાણે ૯૩ બોલમાં ૫૧ રન બનાવી અને રોહિત શર્મા ૫૭ બોલમાં એક ચોગ્ગા અને ત્રણ છગ્ગા સાથે ૪૧ રન બનાવીને અણનમ રહ્યા હતા.